Sarja (upe)

Sarja (arī Sarjanka, Sarija, Sarijanka, Sārija) (,M. Andžāns "Reits", Viļāni, 1933, 9.-10. lpp.; "Zīdūnis", 1939, nr. 5, 137. lpp. ) ir Daugavas labā krasta pieteka Latvijā (Krāslavas un Ludzas novados) un Baltkrievijā (Vitebskas apgabalā). Iztek no Bižas ezera Rundēnu pagastā. Augštece tek pa Rāznavas pauguraini, vidustece — Dagdas pauguraini. Latvijas teritorijā upe ap 40 km garumā regulēta. Lejpus Moļneicas ietekas 7 km garumā Sarja ir Latvijas un Baltkrievijas robežupe. Baltkrievijas teritorijā tek pa Polockas zemieni. Ietek Daugavā lejpus Verhņadzvinskas. Lielākās pietekas ir Siņicas strauts (8 km), Volčica (12 km), Deņica (12 km), Malcenka (11 km), Čaušica (21 km), Asūnīca (35 km; labās), Nalogu strauts (8 km), Vanagupīte (9 km), Moļneica (11 km; Latvijā), Kamenka, Mukvjacica (kreisās; Baltkrievijā). Lielākā apdzīvotā vieta krastos ir Sarja (Baltkrievijā).

 Atsauces 

Kategorija:Krāslavas novada upes
Kategorija:Ludzas novada upes
Kategorija:Latvijas robežupes
Kategorija:Baltkrievijas upes
Kategorija:Bērziņu pagasts
Kategorija:Sarja